**Ramón Iglesia Parga**, nado en Santiago de Compostela o 3 de xuño de 1905 e finado en Madison (Wisconsin) o 5 de maio de 1948, foi un bibliotecario, arquiveiro e historiador galego.

Traxectoria
-----------

Estudou o bacharelato no Instituto da Coruña. Licenciouse en Filosofía e Letras na Universidade Central, onde se iniciou na investigación histórica. Viaxou polo norte de Europa e foi lector de español en Goteburgo (Suecia) en 1928. Ingresou no Centro de Estudios Históricos de Madrid e en 1931 no Cuerpo Facultativo de Archiveros, Bibliotecarios y Arqueólogos, sendo destínano á Sección de Libros estranxeiros polo seu coñecemento de idiomas. En 1933 substituíu a Agustín Millares Carlo como director da Comisión de Biblioteca do Ateneo de Madrid, sendo ademais Arquiveiro-bibliotecario da Biblioteca Nacional. Pertenceu ás Juntas de Ofensiva Nacional-Sindicalista en 1931, pero afiliouse ao Partido Comunista moito antes da Guerra Civil, na que foi comandante nas Brigadas Internacionais e axudante do xeneral Lukács.

### Exilio

Trala derrota, marchou a Suecia e despois embarcou o 23 de maio de 1939 rumbo a México onde chegou o 13 de xuño ao porto de Veracruz. Foi profesor no Colexio de México (1940) e en 1942 trasladouse aos Estados Unidos. Alí foi profesor da Universidade de California e bolseiro da Fundación Guggenheim. Foi editor da *Historia verdadera de la conquista de la Nueva España* de Bernal Díaz del Castillo (1943). En 1944 volveu a México, pero a crise nese país fixo que retornase novamente aos Estados Unidos como profesor invitado da Universidade de Illinois (1946-1947) e despois como profesor asociado da Universidade de Wisconsin (1947-1948). Suicidouse en Madison o 5 de maio de 1948.

Obras
-----

* *"Trailer" de cuatro crónicas*, 1936.

* *Cronistas e historiadores de la conquista de México. El ciclo de Hernán Cortés*, 1942.
* *El hombre Colón y otros ensayos*, 1944.

Vida persoal
------------

Casou en xuño de 1928 con Raquel Lesteiro López.

Notas
-----

1. ↑  Ficha en Secretaría de Gobernación de México
2. ↑  *El Diario de Pontevedra*, 28-6-1928, p. 2.

Véxase tamén
------------

### Bibliografía

* Bernabéu Albert, Salvador (2005). "La pasión de Ramón Iglesia Parga (1905-1948)". *Revista de Indias* **LXV** (235): 755–772.
* Iglesia Lesteiro, María-Fernanda (1999). "Mi padre, Ramón Iglesia (un historiador de la Generación del 27)". *Cinguidos por unha arela común: homenaxe ó profesor Xesús Alonso Montero* **1**. USC. pp. 1243–1274. ISBN 84-8121-806-5.

* Rodríguez Galdo, María Xosé (2007). Fundación Luís Tilve, ed. "Unha achega a distintas personalidades do exilio galego en México" (PDF). *Claridade*. setembro (Especial homenaxe): 69–72. Arquivado dende o orixinal (PDF) o 01 de marzo de 2014. Consultado o 27 de agosto de 2012.

### Ligazóns externas

* En defensa de la Historia (y IV). El historiador que no quería escribir para sus colegas. El exilio de Ramón Iglesia (1905-1948)
* Un historiador no exilio

|  |  |
| --- | --- |
| Control de autoridades | 
* Wd: Q12398604
* WorldCat
* VIAF: 43163233
* BNE: XX1011028
* BVMC: 30896
* DBE: ramon-iglesia-parga
* Dialnet: 539093
* FAST: 77249
* GND: 1056710365
* ISNI: 0000000108924150
* LCCN: n81089453
* NKC: mzk2015863287
* NTA: 069141029
* OL: OL4844659A
* PTBNP: 896094
* SUDOC: 057282595
* UNZ: IglesiaRamon

 |